Document ID: 31999R2761

Uredba Komisije (ES) št. 2761/1999
z dne 22. decembra 1999
o spremembi Uredbe (ES) št. 296/96 o podatkih, ki jih morajo posredovati države članice, in o mesečnem knjiženju izdatkov, ki se financirajo iz Jamstvenega oddelka Evropskega kmetijskega usmerjevalnega in jamstvenega sklada (EKUJS), ter o razveljavitvi Uredbe (EGS) št. 2776/88
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1258/1999 z dne 17. maja 1999 o financiranju skupne kmetijske politike [1] in zlasti členov 4 in 5 Uredbe,
ob upoštevanju Uredbe Sveta (ES) št. 1259/1999 z dne 17. maja 1999 o skupnih pravilih za sheme neposrednih podpor v okviru skupne kmetijske politike [2] in zlasti člena 11 Uredbe,
ob upoštevanju naslednjega:
(1) Ob predložitvi dokumentov za knjiženje majskih in novembrskih izdatkov iz proračuna Skupnosti v skladu s členom 3(5) Uredbe Komisije (ES) št.296/96 z dne 16. februarja 1996 o podatkih, ki jih morajo posredovati države članice, in o mesečnem knjiženju izdatkov, ki se financirajo iz Jamstvenega oddelka Evropskega kmetijskega usmerjevalnega in jamstvenega sklada (EKUJS), ter o razveljavitvi Uredbe (EGS) št. 2776/88 [3], kakor je bila nazadnje spremenjena z Uredbo (ES) št. 2236/98 [4], bi morale države članice priložiti tabelo, ki vsebuje izvleček iz knjige terjatev in prikazuje vsoto vseh v okviru Jamstvenega oddelka EKUJS ugotovljenih, toda še neizterjanih dolgov. Poleg tega bi morale države članice ob predložitvi dokumentov za knjiženje aprilskih in oktobrskih izdatkov iz proračuna Skupnosti, kakor je predvideno v členu 3(5) Uredbe (ES) št. 296/96, priložiti tabele, ki prikazujejo zadržane vsote v skladu s členoma 3 in 4 Uredbe (ES) št. 1259/1999 in uporabo teh zneskov v skladu s členom 5(2) te iste uredbe.
(2) Komisija v skladu z določbo iz člena 37(2) Uredbe Komisije (ES) No 1750/1999 z dne 23. julija 1999 o določitvi podrobnih pravilih za uporabo Uredbe Sveta (ES) št. 1257/1999 o podpori za razvoj podeželja iz Evropskega kmetijskega usmerjevalnega in jamstvenega sklada (EKUJS) [5], potem ko je obvestila vse zadevne države članice, začasno ustavi izplačevanje mesečnih predplačil za izdatke, nastale v skladu z Uredbo (ES) št.1750/1999, če ne prejme dokumentov iz člena 37(1) navedene uredbe vsako leto do 30. septembra.
(3) Države članice lahko dodelijo zneske, ki izhajajo iz zniževanj izplačil na podlagi členov 3 in 4 Uredbe (ES) št. 1259/1999, za nekatere dodatne ukrepe za razvoj podeželja, kakor je predvideno v členu 5(2) navedene uredbe. Na takšen način zadržani zneski se morajo porabiti do konca tretjega proračunskega leta, ki sledi letu, v katerem so bili zadržani. Zneske, ki se do tega roka ne porabijo, je treba ponovno izterjati z znižanjem zadnjega predplačila proračunskega leta. Določbe, ki so potrebne za to, bi bilo treba dodati Uredbi (ES) št.296/96 in njen naslov bi se moral spremeniti, da se upošteva to novo uredbo.
(4) Odbor EKUJS in skupni upravljalni odbori, predvideni v členu 11 Uredbe (ES) št.1259/1999, niso podali mnenja v roku, ki ga je določil njihov predsednik -
SPREJELA NASLEDNJO UREDBO:
Člen 1
Uredba (ES) 296/96 se spremeni:
1. Naslov se nadomesti z naslednjim besedilom: "Uredba Komisije (ES) št. 296/96 z dne 16. februarja 1996 o podatkih, ki jih morajo pošiljati države članice, in o mesečnem knjiženju izdatkov, financiranih iz Jamstvenega oddelka Evropskega kmetijskega usmerjevalnega in jamstvenega sklada (EKUJS), in o podrobnih pravilih za uporabo Uredbe Sveta (ES) št. 1259/1999".
2. Členu 3 se doda naslednji odstavek:
"6a. Dvakrat letno, in sicer ob predložitvi dokumentov v skladu z odstavkom 5 za knjiženje nastalih izdatkov iz proračuna Skupnosti, maja in novembra za tabelo iz točke (a) in aprila in oktobra za tabele iz točke (b), države članice priložijo:
(a) tabelo, ki vsebuje izvleček iz knjige terjatev in prikazuje vsoto vseh do konca aprila in do konca proračunskega leta ugotovljenih, toda še neizterjanih dolgov v zvezi z Jamstvenim oddelkom EKUJS;
(b) tabele, ki prikazujejo stanje ob koncu aprila in ob koncu proračunskega leta glede zadržanih zneskov v skladu s členoma 3 in 4 Uredbe (ES) št. 1259/1999 in uporabe teh zneskov v skladu s členom 5(2) navedene uredbe."
3. Členu 4 se doda naslednji odstavek:
"6. Če Komisija ne prejme dokumentov iz člena 37(1) Uredbe (ES) št.1750/1999 vsako leto do 30. septembra, odloži izplačevanje predplačil v zvezi z izdatki, nastalimi v avgustu v skladu z omenjeno uredbo, potem ko uradno obvesti zadevne države članice.
Če prejme dokumente od 1. do 15. oktobra, se izplačevanje predplačil v skladu s prejšnjim pododstavkom preloži za enako število dni, kolikor je znašala zamuda.
Če prejme dokumente po 15. oktobru, se izplačilo predplačila za izdatke, nastale v avgustu, septembru in oktobru v skladu z Uredbo (ES) št. 1750/1999, zadrži do predplačila za izdatke meseca februarja prihodnjega leta.
Ti odloženi zneski so predmet skupne obveznosti za proračunsko leto, v katerem je bilo njihovo izplačilo ustavljeno."
4. Člen 6 se nadomesti z:
"Člen 6
1. Zneski, zadržani v skladu s členoma 3 in 4 Uredbe (ES) št.1259/1999, se porabijo do konca tretjega proračunskega leta, ki sledi letu, v katerem so bili zadržani, za financiranje ukrepov dodatne podpore Skupnosti v skladu s členom 5(2) navedene uredbe.
2. Zadržani zneski, ki niso bili porabljeni v skladu z odstavkom 1, se odbijejo od predplačil za odhodke meseca oktobra zadevnega proračunskega leta."
5. Prvemu pododstavku člena 7(1) se doda naslednja točka:
"(c) izdatki, ki jih je treba prijaviti, ne upoštevajo zniževanj v skladu s členoma 3 in 4 Uredbe (ES) št.1259/1999."
6. V členu 8 se izraz "člen 3(6)" nadomesti s "člen 3(6) in (6a)".
Člen 2
Ta uredba začne veljati sedmi dan po objavi v Uradnem listu Evropskih skupnosti.
Velja za izdatke, nastale po 1. januarja 2000.
Ta uredba je v celoti zavezujoča in se neposredno uporablja v vseh državah članicah.
V Bruslju, 22. decembra 1999

Labels: 12
15